Megújult a szabadtéri színház Szentmargitbányán
Kilencmillió euróból (2,2 milliárd forint) újult meg a szentmargitbányai (St. Margarethen) kõfejtõ szabadtéri színháza. Idén a Traviatát játsszák, összesen 220 ezer nézõre számítanak.
Idén a Traviata dallamai csendülnek fel
A kõfejtõ tulajdonosa, az Esterházy Vállalkozások 2006-ban döntött a szabadtéri színház átépítésérõl. Dr. Stefan Ottrubaytól, a vállalkozás vezérigazgatójától megtudtuk, az elmúlt két évben mintegy kilencmillió
eurót (2,2 milliárd forint) fordítottak az átfogó beruházásra. Az építési munkálatok elsõ fázisában megújult a fogadóépület, az egészségügyi blokk, büfék létesültek a közönség és a VIP-vendégek részére, valamint megszépültek a mûvészek öltözõi is.
Az alapítvány célja az volt, hogy a nézõk és a fellépõ mûvészek számára is a legkorszerûbb körülményeket teremtsék meg. Mindezt úgy, hogy közben a világörökség részét képezõ kõfejtõ egyediségét megõrizzék. Az ünnepi játékok idei nyitányára a beruházás második fázisa is elkészült. A bejárattól a nézõtérig 330 méter hosszú, akadálymentesített, szerpentines rámpát építettek ki a rézsûk mentén. Mindehhez természetes anyagokat használtak, utalva a kõfejtõ múltjára. Az átalakítással kapcsolatos tervek alapgondolata az volt, hogy maga a helyszín, a benne rejlõ finom részletekkel, az eddigieknél erõteljesebben épüljön be a darabokba.
A gyerekek számára elkészült egy külön 1500 férõhelyes nézõterû színpad.
A legfiatalabb operabarátok idén a Max és Móric címû darabot nézhetik meg. Ez a színpad egyébként nemcsak opera-elõadásokra, hanem koncertekre és más elõadásokra is alkalmas.
A szentmargitbányai ünnepi játékokat idén Elina Garanca gálaestjével nyitották meg, s egyben felavatták az újonnan elkészült létesítményeket. Nyáron – július 9-tõl augusztus 24-ig – a Traviata dallamai csendülnek fel az operaszínpadon. Verdi darabjának középpontjában egy párizsi kurtizánlány, Violetta története áll. Az elõadásokra már most elfogyott a jegyek 86 százaléka. A nézõtér befogadóképessége 5500, a 38 opera-elõadáson összességében 150–180 ezer nézõvel számolnak a szervezõk.
Emellett egyéb koncertek is lesznek, így a teljes szezonban valószínûleg eléri a 220 ezret a látogatók száma. A fesztiválidény augusztus 29-én
Paulo Conte énekes poézissel és melankóliával átitatott dzsesszkoncertjével zárul. (A programokról és a jegyvásárlásról bõvebb információ a www.st-margarethen.at internetes oldalon található.)
Szentmargitbánya kultúra soproni hírek színház